b'\n_START_ARTICLE_\nKlementov padec\n_START_SECTION_\nVsebina\n_START_PARAGRAPH_\nDrama se dogaja v Ljubljani na vseu\xc4\x8dili\xc5\xa1\xc4\x8du. Klement je nadarjen, a \xc4\x8duda\xc5\xa1ki \xc5\xa1tudent filozofije in zagrizen alpinist. Za mnoge so njegove ideje o stoi\xc4\x8dnem \xc5\xbeivljenju in izzivanju usode za utrjevanje svoje volje preve\xc4\x8d radikalne in celo nevarne. Med njim in \xc5\xa1tudentko Milko se porodi ljubezen, a Klementovo obna\xc5\xa1anje in zavra\xc4\x8danje njenih prijateljev, ki so po njegovem mnenju mehku\xc5\xbeci, kmalu postavi njuno razmerje na preizku\xc5\xa1njo. On od nje zahteva, da prevzame njegove ideale in zapusti mno\xc5\xbeico in njene razvade, ona se najprej sku\xc5\xa1a temu prilagoditi, a s\xc4\x8dasoma njegove radikalnosti ne zdr\xc5\xbei ve\xc4\x8d in no\xc4\x8de prevzeti njegovih idej. Klement spozna, da ne more Slovencev prepri\xc4\x8dati v svoje ideale, \xc4\x8de tega ne zmore niti pri eni osebi, umre v samomorilno nevarnem vzponu, prijatelj Gregor ga ozna\xc4\x8di za znanilca nove generacije ljudi.\n_START_SECTION_\nKlementova filozofija\n_START_PARAGRAPH_\nDramo lahko beremo kot ljubezensko zgodbo med Klementom in Milko, a ljubezenska tema ni bistvena za problem drame, ki se ukvarja predvsem s filozofskimi pogledi na mo\xc4\x8dno voljo, kako jo pridobiti, ohranjati in kako pomembna je za slovenski narod. Jan\xc4\x8darjev Klement, ki se v svoji filozofiji navezuje na Nietzschejevo, je skoraj fanati\xc4\x8dno predan svojim \xc5\xbeivljenjskim nazorom in idejam, ki zahtevajo nevarno in asketsko \xc5\xbeivljenje, Milka in njeni prijatelji pa ho\xc4\x8dejo \xc5\xbeiveti in u\xc5\xbeivati preprosto \xc5\xbeivljenje. Klement ne more prenesti da ostali, \xc5\xa1e posebej Milka, ne vidijo sveta, kot ga vidi on, to ga na koncu vodi v samomor. Nekje na sredini med Milko in Klementom je Gregor, ki ga sicer ve\xc4\x8dinoma ob\xc4\x8duduje, a v praksi ne sledi njegovemu vzoru.'